recursal/SuperWikiNEXT-32B huggingface dataset:
**ডঃ বি. জয়ন্ত বালিগা** (ইংরেজি ভাষায়: B. Jayant Baliga) একজন মার্কিন তড়িৎ প্রকৌশলী। বালিগা তিনটি কোম্পানি প্রতিষ্ঠা করেন যেগুলো সেমিকন্ডাক্টরভিত্তিক পণ্য প্রস্তুত করে। বালিগা ১০০ টিরও বেশি প্যাটেন্টের অধিকারী। ২০১০ সালে তাকে ন্যাশনাল মেডেল অব টেকনোলজি অ্যান্ড ইনোভেশন পুরস্কারিত করা হয়, যা বারাক ওবামা নিজে তাকে প্রদান করে। এটি একজন প্রকৌশলীর জন্য মার্কিন যুক্তরাষ্ট্রের সর্বোচ্চ পুরস্কার।

জীবনী
-----

জয়ন্ত বালিগা ভারতের মাদ্রাজে জন্মগ্রহণ করেন। তিনি ভারতের ব্যাঙ্গালোরে নিকটবর্তী জালাহাল্লি নামক গ্রামে বড় হন।

শিক্ষা জীবনী
------------

তিনি ১৯৬৯ সালে মাদ্রাজের ইন্ডিয়ান ইনস্টিটিউট অব টেকনোলজি থেকে তড়িৎ প্রকৌশলে ব্যাচেলর অব টেকনোলজি ডিগ্রি লাভ করেন এবং রেনসেলার পলিটেকনিক ইনস্টিটিউট থেকে তড়িৎ প্রকৌশলেই ১৯৭১ সালে মাস্টার্স এবং ১৯৭৪ সালে ডক্টরেট ডিগ্রি অর্জন করেন।

কর্ম জীবনী
----------

তিনি নিউ ইয়র্কের জেনারেল ইলেকট্রিক কোম্পানিতে ১৫ বছর কাজ করেন। ১৯৮৮ সালে নর্থ ক্যারোলিনা স্টেট ইউনিভার্সিটিতে পূর্ণ অধ্যাপক পদে যোগদান করেন। ১৯৯৭ সালে তাকে ডিস্টিঙ্গুইশড ইউনিভার্সিটি প্রফেসর হিসেবে ঘোষণা করা হয়।

সম্মাননা
--------

* সদস্য, ন্যাশনাল অ্যাকাডেমি অব ইঞ্জিনিয়ারিং, যুক্তরাষ্ট্র (২০০০)
* ইউরোপিয়ান অ্যাকাডেমি অব সায়েন্সেস, (২০০৫)
* ফেলো, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স, ১৯৮৩
* ন্যাশনাল মেডেল অব টেকনোলজি অ্যান্ড ইনোভেশন, ২০১০

তথ্যসূত্র
---------

1. 1 2  "সংরক্ষণাগারভুক্ত অনুলিপি"। ১৮ মে ২০১৪ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১২।
2. ↑  Jayant Baliga's invention is a power saver  ওয়েব্যাক মেশিনে আর্কাইভকৃত ১৮ মে ২০১৪ তারিখে, Shishir Prasad, Forbes India, Feb 27, 2012
3. ↑  President Obama Honors Nation’s Top Scientists and Innovators, September 27, 2011, The White House, Office of the Press Secretary, whitehouse.gov
4. ↑  ডঃ বি. জয়ন্ত বালিগার জীবনী
5. ↑
6. ↑

বহিঃসংযোগ
---------

* www.ece.ncsu.edu
* "IEEE Lamme Medal Recipients"
* www.apnatriangle.com  ওয়েব্যাক মেশিনে আর্কাইভকৃত ৩ ফেব্রুয়ারি ২০১৫ তারিখে
**বাহুলী পিটিআই** বাংলাদেশের চট্টগ্রামের পটিয়া পৌরসভা আওতাধীন একটি ওয়ার্ড।

আয়তন
-----

এই ওয়ার্ডের আয়তন ২.৫ বর্গকিমি।

অবস্থান ও সীমানা
----------------

পটিয়া পৌরসভার শেষাংশে বাহুলী পিটিআই ওয়ার্ডের অবস্থান। এর পশ্চিমে রয়েছে ৬নং পাইকপাড়া ওয়ার্ড, পূর্বে হাইদগাঁও ইউনিয়ন, দক্ষিণে ৮নং দক্ষিণ গোবিন্দারখীল ওয়ার্ড ও উত্তরে কচুয়াই ইউনিয়ন।

জনসংখ্যা
--------

২০১১ সালের আদমশুমারি অনুযায়ী, এই ওয়ার্ডে পরিবারের সংখ্যা ৯২৮টি। মোট জনসংখ্যা ৮,৮৪৯ জন। তার মধ্যে পুরুষ ২,৪২২ জন এবং নারী ২,৪২৭ জন।

শিক্ষা ব্যবস্থা
---------------

এই ওয়ার্ডের সাক্ষরতার হার ৭১.৯%। এখানে ১টি কামিল মাদ্রাসা, ১টি মাধ্যমিক বিদ্যালয়, ১টি প্রাথমিক বিদ্যালয় ও ১টি পিটিআই রয়েছে।

### শিক্ষাপ্রতিষ্ঠান

মাদ্রাসা
* শাহচান্দ আউলিয়া কামিল মাদরাসা

প্রাথমিক বিদ্যালয়
* বাহুলী সরকারি প্রাথমিক বিদ্যালয়

মাধ্যমিক বিদ্যালয়
* বাহুলী উচ্চ বিদ্যালয়

প্রশিক্ষণ কেন্দ্র
* পিটিআই ট্রেনিং ইনস্টিটিউট

ধর্মীয় উপাসনালয়
-----------------

এই ওয়ার্ডে প্রায় ৯টি মসজিদ রয়েছে। তন্মধ্যে পটিয়া উপজেলার বৃহত্তম মসজিদ *হযরত শাহচান্দ আউলিয়া জামে মসজিদ* এই ওয়ার্ডে অবস্থিত।

মুক্তিযুদ্ধে
------------

১৯৭১ সালের ২৩ এপ্রিল শুক্রবার পাকিস্তানি হানাদার বাহিনী বাহুলী মিত্র পাড়ায় ঢুকে একদিনে ১০/১ ২জন নিরীহ মানুষকে নির্মমভাবে হত্যা করে মাটিচাপা দেয়। দেশ স্বাধীন হওয়ার পর থেকে ওই এলাকার বধ্যভূমিটি আজোও অরক্ষিত। মুক্তিযুদ্ধের স্মৃতি রক্ষার্থে ওয়ার্ডে বধ্যভূমি এলাকায় দৃষ্টিনন্দন একটি স্মৃতিসৌধ নির্মাণ করা হয়েছে।

দর্শনীয় স্থান
--------------

* হযরত শাহচান্দ আউলিয়া (রহঃ) ও মৌলানা নুরুল হক শাহ (রহ)'র মাজার শরীফ।
* শ্রীমাই খাল।

উল্লেখযোগ্য ব্যক্তি
-------------------

* আল্লামা ছৈয়দ নুরুল হক শাহ (রহ.) – সুফি সাধক

কাউন্সিলর
---------

| কাউন্সিলর | রাজনৈতিক দল | নির্বাচন সন |
| --- | --- | --- |
| মোহাম্মদ কামাল উদ্দিন বেলাল | বাংলাদেশ আওয়ামী লীগ | ২০২১ |

আরো দেখুন
---------

* পটিয়া পৌরসভা
* পটিয়া উপজেলা

তথ্যসূত্র
---------

1. ↑  "পটিয়া বাহুলী মিত্র পাড়া গণহত্যা দিবস আজ"। *www.mohanagarnews.com*। সংগ্রহের তারিখ ২৮ এপ্রিল ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
ঢাকা বিশ্ববিদ্যালয়
**বুদ্ধির মুক্তি আন্দোলন** ছিল একটি বেঙ্গল রেনেসাঁ আন্দোলন যা বাঙালি মুসলিম সমাজের ধর্মীয় ও সামাজিক মতবাদের বিরুদ্ধে যুক্তিবাদীতার পক্ষে কথা বলে। ব্রিটিশ রাজের সময় ঢাকা বিশ্ববিদ্যালয়ের বুদ্ধিজীবীরা এর নেতৃত্বে ছিলেন।

এই আন্দোলনের উল্লেখযোগ্য সদস্যদের মধ্যে ছিলেন কাজী আবদুল ওয়াদুদ, আবুল ফজল, মুহম্মদ শহীদুল্লাহ, কাজী মোতাহার হোসেন, কাজী নজরুল ইসলাম এবং আবদুল কাদির । এই আন্দোলনের একটি মুখপত্র বের হতো ‘শিখা’ নামে। শিখা’র প্রথম পৃষ্ঠায় লেখা থাকত, ‘জ্ঞান যেখানে সীমাবদ্ধ, বুদ্ধি সেখানে আড়ষ্ট, মুক্তি সেখানে অসম্ভব।’ ঢাকায় মর্যাদাপূর্ণ মুসলিম সাহিত্য সমিতির প্রতিষ্ঠা এই আন্দোলনের একটি বড় সাফল্য।

তথ্যসূত্র
---------

1. ↑  Khan, Shahadat H. (২০০৭)। *The Freedom of Intellect Movement (Buddhir Mukti Andolan) in Bengali Muslim Thought, 1926–1938*। Edwin Mellen Press। আইএসবিএন 978-0-7734-5423-1।
2. ↑  বুদ্ধির মুক্তি আন্দোলন ও বিতর্কশিল্প | দৈনিক যুগান্তর
3. ↑  Ahmed, Wakil (২০১৩)। "Buddhir Mukti Andolan"। *BanglaPedia : National Pedia of Bangladesh*। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ ২০১৯-১০-০৩।
সিঙ্গাপুর নামটি এসেছে মালেশিয়ান শব্দ 'সিঙ্গাপুরা' (singapura) থেকে। যেখানে Singa শব্দটি এসেছে সংস্কৃত শব্দ 'সিমহা'(simha) থেকে যার অর্থ সিংহ এবং 'পুরা'(pura) শব্দটির অর্থ সিটি বা শহর। সুতরাং সিঙ্গাপুর শব্দের অর্থ সিংহের শহর।

সিঙ্গাপুর নামকরণের ইতিহাস
-------------------------

মালয় কাহিনী অনুসারে, ১২৯৯ সালে স্যাঙ নিলা উতামা(Sang Nila Utama)  আজকের সিঙ্গাপুরকে 'সিঙ্গাপুরা' নামে নামকরণ করেন। স্যাঙ নিলা উতামা তখন শ্রীবিজয়া(Srivijiya) সাম্রাজ্যের রাজধানী প্যালেমবাগ (Palembang) এর রাজপুত্র ছিলেন। একদিন তিনি ও তার কিছু সৈন্য মিলে বিনটান দ্বীপে শিকারের করতে যান। শিকারের সময় সে একটা হরিণের পিছু নিতে নিতে একটা ছোট পাহাড়ের কাছে উপনীত হয় কিন্তু সেখানে গিয়ে তিনি আর হরিণকে দেখতে পায় নাহ। তারপর হরিণটিকে শিকারের উদ্দেশ্যে সামনে থাকা একটা বড় পাহাড়ের চূড়ায় উঠার সিদ্ধান্ত নেন। পাহাড়ে উঠার পর তিনি আরও একটা দ্বীপ দেখতে পান। মন্ত্রীকে জিজ্ঞাসা করার পর তিনি জানতে পারলেন দ্বীপটির নাম 'তেমাসেক'। তিনি সেখানে যাওয়ার জন্য তার লোকজনকে আদেশ করলেন এবং জাহাজে চড়ে তেমাসেক দ্বীপের উদ্দেশ্যে রওনা হলেন। তেমাসেক যাওয়ার পথে তার জাহাজ সামুদ্রিক ঝড়ের কবলে পড়ে, ঝড়ের তান্ডবলীলা বেড়ে যাওয়ার কারণে তিনি জাহাজ থেকে ভারী মালামাল ফেলে দেওয়ার আদেশ দেন। কিন্তু কিছুতেই যেন কিছু হচ্ছিল নাহ, ঝড়ের গতি বেড়েই চলেছিল। এমতবস্থায় জাহাজের ক্যাপ্টেন, রাজপুত্র স্যাঙ নিলা উতামাকে তার মুকুট সাগরে ফেলে দেওয়ার কথা বললেন। ক্যাপ্টেনের কথা অনুযায়ী স্যাঙ নিলা তার মাথার মুকুট সমুদ্রে ফেলে দিলেন। কিছুক্ষণের মধ্যে ঝড় থেমে যায় এবং তারা সবাই 'তেমাসেক' দ্বীপে নিরাপদে পৌছান। সেখানে তিনি দ্রুতগতিতে জঙ্গলের দিকে চলে যাওয়া একটি জন্তু দেখতে পান। মন্ত্রী জন্তুটিকে সিংহ নামে অভিহিত করে। এরপর স্যাঙ নিলা উতামা সেখানে বাস করা শুরু করলেন এবং একটা শহর প্রতিষ্ঠা করেন। তিনি শহরটির নাম দেন সিঙ্গাপুরা(Singapura) বা সিংহের শহর(Lion City)। তবে সবথেকে মজার বিষয় হল সিঙ্গাপুরে কোন সিংহ নেই। ধারণা করা হয় স্যাঙ নিলা উতামা যে জন্তুটাকে দেখেছিলেন সেটি আসলে সিংহ ছিল নাহ সেটি 'মালেশিয়ান বাঘ' ছিল।

ভূগোল
-----

সিঙ্গাপুর ৬৩ টি দ্বীপ নিয়ে গঠিত। 'জুরং দ্বীপ','পালাও ওজাং', 'পালাও টেকং', 'পালাও উবিন', এবং 'সেন্টোসা' সিঙ্গাপুরের উল্লেখযোগ্য কিছু দ্বীপ। এর মধ্যে 'পালাও ওজাং' প্রধান দ্বীপ।

জীববৈচিত্র্য
------------

নগরায়নের ফলে সিঙ্গাপুরের ৯৫% বনভূমি ধ্বংস হয়ে গিয়েছে। যার কারণে এখানে কোন জীববৈচিত্র্যতাও দেখা যায় নাহ। তবে এখানে ১৫০ বছরের পুরানো একটি বোটানিক্যাল গার্ডেন আছে। সরকার সেটিকে যথাযথ সংরক্ষণ করার মাধ্যমে প্রসারিত করার পদক্ষেপ নিয়েছে।

তথ্যসূত্র
---------

1. ↑  "Singapore"। *wikipedia.org*।
2. ↑  "স্যাঙ নিলা উতামা"। *উইকিপিডিয়া*।
3. ↑  "Bintan Island"। *Wonderful Indonesia*।
4. ↑  "তেমাসেক"। *উইকিপিডিয়া*।
**পাবলো মারি ভিয়ার** (স্পেনীয়: Pablo Marí, স্পেনীয় উচ্চারণ: [ˈpaβlo maˈɾi biˈʎaɾ]; জন্ম: ৩১ আগস্ট ১৯৯৩; **পাবলো মারি** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

স্পেনীয় ফুটবল ক্লাব মায়োর্কার যুব পর্যায়ের হয়ে খেলার মাধ্যমে মারি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১০–১১ মৌসুমে, প্রথমে মায়োর্কা বি এবং পরবর্তীকালে মায়োর্কার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মায়োর্কার হয়ে এক মৌসুমে ২ ম্যাচে অংশগ্রহণ করার পর ২০১৩–১৪ মৌসুমে তিনি তারাগোনায় যোগদান করেছেন। তারাগোনায় তিন মৌসুম অতিবাহিত করার পর প্রায় ০.২ মিলিয়ন ইউরোর বিনিময়ে ইংরেজ ক্লাব ম্যানচেস্টার সিটির সাথে চুক্তি স্বাক্ষর করেছেন। অতঃপর জিরোনা, ব্রেদা এবং দেপোর্তিভো লা কোরুনিয়ার হয়ে ধারে খেলার পর তিনি প্রায় ২ মিলিয়ন ইউরোর বিনিময়ে ব্রাজিলীয় ক্লাব ফ্লামেঙ্গোয় যোগদান করেছেন, ফ্লামেঙ্গোর হয়ে তার তিনি ২০১৯ কোপা লিবের্তাদোরেসের শিরোপা জয়লাভ করেছেন। ২০২০–২১ মৌসুমে, তিনি প্রায় ৬ মিলিয়ন ইউরোর বিনিময়ে ফ্লামেঙ্গো হতে ইংরেজ ক্লাব আর্সেনালে যোগদান করেছেন, এরপূর্বে তিনি এক মৌসুমে জন্য ধারে আর্সেনালের হয়ে খেলেছেন।

ব্যক্তিগতভাবে, মারি বেশ কিছু পুরস্কার জয়লাভ করেছেন, যার মধ্যে ২০১৯ সালে কাম্পেরনাতো ব্রাজিলেইরো সেরিয়ে আ-এর বর্ষসেরা দলে অন্তর্ভুক্তি অন্যতম। দলগতভাবে, মারি এপর্যন্ত ২টি শিরোপা জয়লাভ করেছেন, যার উভয়ই ফ্লামেঙ্গোর হয়ে জয়লাভ করেছেন।

প্রারম্ভিক জীবন
---------------

পাবলো মারি ভিয়ার ১৯৯৩ সালের ৩১শে আগস্ট তারিখে স্পেনের আলমুসাফেসে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র
---------

1. ↑  "Premier League publish retained lists"। Premier League। ৭ জুন ২০১৯। সংগ্রহের তারিখ ৩০ জানুয়ারি ২০২০।
2. ↑  "Pablo Marí: Overview"। Premier League। সংগ্রহের তারিখ ৩০ জানুয়ারি ২০২০।
3. ↑  "Prêmio Craque do Brasileirão 2019: veja a seleção e quem foi premiado" [Brasileirão Star Award 2019: see all-star team and awardees]। *Goal.com* (পর্তুগিজ ভাষায়)। ৯ ডিসেম্বর ২০১৯। সংগ্রহের তারিখ ১০ ডিসেম্বর ২০১৯।

বহিঃসংযোগ
---------

* সকারওয়েতে পাবলো মারি (ইংরেজি) উইকিউপাত্তে এটি সম্পাদনা করুন
* সকারবেসে পাবলো মারি (ইংরেজি) উইকিউপাত্তে এটি সম্পাদনা করুন
* বিডিফুটবলে পাবলো মারি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে পাবলো মারি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে পাবলো মারি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে পাবলো মারি (ইংরেজি) উইকিউপাত্তে এটি সম্পাদনা করুন
মনোলিথিক ও মাইক্রোকার্নেল-ভিত্তিক অপারেটিং সিস্টেমের অবকাঠামো
**মনোলিথিক কার্নেল** (ইংরেজি: Monolithic Kernel) একটি অপারেটিং সিস্টেম স্থাপত্য যেখানে পুরো অপারেটিং সিস্টেমটিই  কার্নেল স্পেসে কাজ করে। অন্য অপারেটিং সিস্টেম স্থাপত্য ( যেমন মাইক্রোকার্নেল স্থাপত্য) থেকে এটি হাই-লেভেল ভার্চুয়াল ইন্টারফেস দিয়ে নিজেকে পৃথক করেছে। সিস্টেম কলের একটি ধারা অপারেটিং সিস্টেম সেবার সবগুলোই অন্তর্ভুক্ত করে, যেমন — প্রসেস ব্যবস্থাপনা, কনকারেন্সি, এবং স্মৃতি ব্যবস্থাপনা। ডিভাইস ড্রাইভার কার্নেলে মডিউল হিসেবে যোগ করা যায়।

মনোলিথিক স্থাপত্যের উদাহরণ
--------------------------

মনোলিথিক কার্নেলের স্থাপত্য, মাইক্রোকার্নেল ও হাইব্রিড কার্নেল-ভিত্তিক অপারেটিং সিস্টেম
* ইউনিক্স কার্নেল
	+ বিএসডি
		- ফ্রিবিএসডি
		- নেটবিএসডি
		- ওপেন বিএসডি
		- মিরওএস বিএসডি
		- সানওএস
	+ ইউনিক্স সিস্টেম ভি
		- এআইএক্স
		- এইচপি-ইউএক্স
		- সোলারিস
			* ওপেন সোলারিস / ইলুমস
* ইউনিক্স-সদৃশ কার্নেল
	+ লিনাক্স
* ডস
	+ ডিআর-ডস
	+ এমএস-ডস
		- মাইক্রোসফট উইন্ডোজ ৯x সিরিজ (৯৫, ৯৮, ৯৮ এসই, মি)
	+ ফ্রিডস
* ওপেনভিএমএস
* এক্সটিএস-৪০০
* জি/টিপিএফ

তথ্যসূত্র
---------

1. ↑  "মিনিক্স৩-এ মডুলার সিস্টেম প্রোগ্রামিং" (পিডিএফ)।
2. ↑  "সার্ভার-ক্লায়েন্ট অথবা লেয়ার স্ট্র‍্যাকচার" (পিডিএফ)। পারাস মাইক্রোকার্নেলের ডিজাইন। ১৭ জুলাই ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ আগস্ট ১০, ২০১৮।

আরও দেখুন
---------

* কার্নেল
* মাইক্রোকার্নেল
| বৌদ্ধধর্ম |
| --- |
| এর ধারাবাহিক নিবন্ধের অংশ |
|  |
| ইতিহাস
* সময়রেখা
* গৌতম বুদ্ধ

* পরিষদ
* পশ্চাৎ বৌদ্ধ
 |
| * নিরঁজন
* ধারণা

* চতুরার্য সত্য

* স্কন্ধ
* অনিত্য়তা

* দুঃখ
* অনাৎমন্

* প্রতীত্যসমুৎপাদ

* মধ্যপথ
* শূন্যতা
* কর্ম

* পুনর্জন্ম
* সংসার
* সৃষ্টিতত্ব
 |
| অনুশীলন
* ত্রিশরণ

* মুক্তির পথ

* নৈতিকতা
* পরিশুদ্ধতা
* ধ্যান

* একাগ্র
* প্রজ্ঞা

* করুণা

* বৌদ্ধিপক্ষ্যধর্ম
* সন্যাসধর্ম

* গৃহস্থ
 |
| নির্বাণ
* চার পর্যা
* অর্হৎ

* বৌদ্ধত্ব
* বোধিসত্ত্ব
 |
| * ঐতিহ্য

* থেরবাদ
* মহাযান
* বজ্রযান
* হীনযান
 |
| * ত্রিপিটক

* বিনয় পিটক

* সূত্র পিটক

* অভিধর্ম পিটক
 |
| * রূপরেখা
 |
| * দে
* স
 |

**সিঙ্গাপুরে বৌদ্ধধর্ম** হল সিঙ্গাপুরের বৃহত্তম ধর্ম, যা ২০২০ সালের হিসাবে জনসংখ্যার প্রায় ৩৫% দ্বারা অনুশীলন করা হয়।  2015 সালে, 3,276,190 জন সিঙ্গাপুরবাসীর মধ্যে জরিপ করা হয়েছে, তাদের মধ্যে 1,087,995 (33.21%) নিজেদের বৌদ্ধ বলে পরিচয় দিয়েছে। 

সিঙ্গাপুরে বৌদ্ধধর্মের সূচনা হয়েছিল মূলত বিগত শতাব্দীতে সারা বিশ্বের অভিবাসীদের দ্বারা, বিশেষ করে জাতিগত চীনা লোকেরা। সিঙ্গাপুরে বৌদ্ধধর্মের প্রথম নথিভুক্ত ইতিহাসগুলি এশিয়ার বিভিন্ন অংশ থেকে আসা বসতি স্থাপনকারীদের দ্বারা নির্মিত থিয়ান হক কেং এবং জিন লং সি মন্দিরের মতো প্রাথমিক মঠ এবং মন্দিরগুলিতে লক্ষ্য করা যায়।

সিঙ্গাপুরে বিভিন্ন ধরনের বৌদ্ধ সংগঠন রয়েছে, যেখানে সিঙ্গাপুর বৌদ্ধ ফেডারেশনের মতো আরও প্রধান কর্তৃপক্ষ প্রতিষ্ঠিত হয়েছে।

ইতিহাস
------

মূল নিবন্ধ: Religion in Singaporeএকটি ব্রিটিশ বাণিজ্য বন্দর এবং ঔপনিবেশিক রাষ্ট্র হিসেবে সিঙ্গাপুরের ঐতিহাসিক মর্যাদা, সেইসাথে দ্বিতীয় বিশ্বযুদ্ধের সময় জাপানি ঔপনিবেশিক শাসনের একটি সংক্ষিপ্ত সময়ের প্রেক্ষিতে, শতাব্দী ধরে বিশ্বজুড়ে বিভিন্ন বৌদ্ধ বংশ ধীরে ধীরে দ্বীপে আবির্ভূত হয়েছে। তারা ত্রিপিটকের জাপানি এবং পশ্চিমী ব্যাখ্যা অন্তর্ভুক্ত করে, যদিও স্থানীয়ভাবে উল্লেখযোগ্য উপস্থিতি রয়েছে তাদের উত্স ঐতিহাসিক দক্ষিণ-পূর্ব এবং পূর্ব এশিয়ার রাজ্যে।

তথ্যসূত্র
---------

1. ↑  "Census of Population 2020: Religion" (পিডিএফ)। *Department of Statistics Singapore*। ১৬ জুন ২০২১। সংগ্রহের তারিখ ২৫ জুন ২০২১।
2. ↑  "General Household Survey 2015 - Content Page"। ১২ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৯।
**পাবলো দাকাল** (স্পেনীয়: Pablo Dacal, স্পেনীয় উচ্চারণ: [pˈaβlo dakˈal]; ৩০ জুন ১৮৮৬ – ১৯৬১) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেলেছিলেন।

দাকাল ১৯০৮ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯১৬ সাল পর্যন্ত তিনি সর্বমোট ৩১ ম্যাচে ৬টি গোল করেছিলেন। তিনি উরুগুয়ের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

দাকাল কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

পাবলো দাকাল ১৮৮৬ সালের ৩০শে জুন তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬১ সালে, উরুগুয়ের মোন্তেভিদেওতে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| উরুগুয়ে | ১৯০৮ | ৩ | ০ |
| ১৯০৯ | ১ | ০ |
| ১৯১০ | ৩ | ১ |
| ১৯১১ | ৪ | ০ |
| ১৯১২ | ৫ | ৩ |
| ১৯১৩ | ৬ | ০ |
| ১৯১৪ | ২ | ১ |
| ১৯১৫ | ৪ | ১ |
| ১৯১৬ | ৩ | ০ |
| সর্বমোট | ৩১ | ৬ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Uruguay - Squad" [উরুগুয়ে - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে {{ট্রান্সফারমার্কেট খেলোয়াড়}} আইডি অনুপস্থিত এবং উইকিউপাত্তে নেই।
* {{ওয়ার্ল্ডফুটবল.নেট}} আইডি অনুপস্থিত এবং উইকিউপাত্তে নেই।
* ন্যাশনাল-ফুটবল-টিমস.কমে পাবলো দাকাল (ইংরেজি) উইকিউপাত্তে এটি সম্পাদনা করুন
**বাংলাদেশ মাশুর-উল-হক মেমোরিয়াল হাই স্কুল অ্যান্ড কলেজ**, যা সাধারণত বাংলাদেশ এমএইচএম স্কুল নামে পরিচিত, কাতারে বাংলাদেশ দূতাবাস দ্বারা পরিচালিত একটি বেসরকারি প্রতিষ্ঠান।[]

প্রতিষ্ঠানটি ঢাকার ইন্টারমিডিয়েট অ্যান্ড সেকেন্ডারি এডুকেশন বোর্ডের (বিআইএসই) অধীনে বাংলাদেশের জাতীয় পাঠ্যক্রম অনুসরণ করে।

ইতিহাস
------

এটি ১৯৭৯ সালে প্রতিষ্ঠিত হয়।

২০০৫ সালে ঢাকার বিআইএসই-এর চেয়ারপারসন অধ্যাপক ড. শাহেদা ওবায়েদ বলেছেন যে ম্যানেজিং কমিটির সেটআপটি বিআইএসই নিয়মের অধীনে আইনী নয় এবং এটি বাতিল করা উচিত। বিআইএসই আরও বলেছে যে বিআইএসই অনুমোদন ছাড়া কোনো শিক্ষককে চাকরিচ্যুত করা যাবে না। এমএইচএমের অধ্যক্ষ দুই জনপ্রিয় শিক্ষককে চাকরিচ্যুত করার পর বিতর্কের সৃষ্টি হয়।

স্কুলটি ২০০৬ সালে সংস্কার করা হয়।

পরিবহন
------

এই স্কুলটি ছাত্রদের আরামদায়ক এবং সুবিধার জন্য নিজস্ব পরিবহন ব্যবহার করে না। স্কুল স্কুল বাসের একটি বহর বজায় রাখে। ২০২০-এর হিসাব অনুযায়ী[হালনাগাদ] স্কুলে ৩৫ টির বেশি বাস ছিল, যার মধ্যে তিনটি সম্প্রতি অধিগ্রহণ করা হয়েছে।

ছাত্রের সংখ্যা
--------------

২০২০-এর হিসাব অনুযায়ী[হালনাগাদ] স্কুলে প্রায় ৩০০০ থেকে ৪০০০ ছাত্র ছিল। এটি কাতারে প্রবাসী বাংলাদেশিদের সেবা দেয়।

তথ্যসূত্র
---------

1. 1 2 3  "Bangladesh school adds two new buses to its fleet." *Gulf Times*. Friday 24 November 2006. Retrieved on June 2, 2016.
2. ↑  Mannan, Mohamed Abdul. "Bangladesh MHM school panel is deemed ‘illegal’ by Dhaka." *Gulf Times*. Thursday 26 May 2005. Retrieved on June 2, 2016.
3. ↑  Mannan, Mohamed Abdul. "Bangladesh school wears a new look." *Gulf Times*. Saturday 19 August 2006. Retrieved on June 2, 2016.

বহিঃ সংযোগ
----------

* Bangladesh প্রবেশদ্বার

* বাংলাদেশ এমএইচএম স্কুল অ্যান্ড কলেজ  ওয়েব্যাক মেশিনে আর্কাইভকৃত ১৭ আগস্ট ২০২২ তারিখে
**জালালাবাদ ক্যান্টনমেন্ট বোর্ড হাই স্কুল** হচ্ছে বাংলাদেশের সিলেট জেলার সিলেট মহানগরের জালালাবাদ সেনানিবাসে অবস্থিত একটি সেনাবাহিনী পরিচালিত মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৮০ সালে।

ইতিহাস
------

১৯৮০ সালে সিলেটের শিক্ষার মান বৃদ্ধির উদ্দেশ্যে জালালাবাদ ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। *ক্যান্টনমেন্ট জুনিয়র স্কুল* নামে কার্যক্রম শুরু করা প্রতিষ্ঠানটিকে ১৯৮৫ সালে মাধ্যমিক বিদ্যালয়ে রূপান্তর করা হয় ও নাম পরিবর্তন করে *জালালাবাদ ক্যান্টনমেন্ট বোর্ড হাই স্কুল* রাখা হয়।

শ্রেণি, বিভাগ ও শাখা সমূহ
-------------------------

বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়।

ইউনিফর্ম
--------

* ছেলেদের সাদা শার্ট     , নেভি ব্লু প্যান্ট     , সাদা কেডস্      এবং কালো বেল্ট

* মেয়েদের আকাশী কামিজ     , কামিজের উপর সাদা ক্রস বেল্ট     , কোমরে সাদা বেল্ট     , সাদা অ্যাপ্রোন      এবং সাদা কেডস্

শিক্ষা কার্যক্রম
----------------

বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ১০৭ | ১০৭ | ১০০ |
| ২০২০ | এসএসসি | ১১১ | ১১১ | ১০০ |
| ২০২১ | এসএসসি | ১০৮ | ১০৮ | ১০০ |
|

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

* বিএনসিসি
* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* জালালাবাদ ক্যান্টনমেন্ট বোর্ড
* সিলেট জেলা
* সিলেট জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, জালালাবাদ ক্যান্টনমেন্ট বোর্ড হাই স্কুল"। *www.jcbhs.edu.bd*। ২১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০২২।
2. ↑  "ফলাফল"। *banbeis.gov.bd*। সংগ্রহের তারিখ ২০২২-১০-২৬।
**বীরের প্রত্যাবর্তন** গুলশান দুই নম্বর ঘেঁষে ভাটারা ইউনিয়নে অবস্থিত মুক্তিযুদ্ধের ভাস্কর্য। ১৯৭১ সালে মুক্তিযুদ্ধে এলাকাটি ছিল গুরুত্বপূর্ণ এক অঞ্চল। মোজাম্মেল হক বীরপ্রতীকের উদ্যোগে স্থাপিত হয়েছে ভাস্কর্যটি।

অবস্থান
-------

ঢাকাস্থ মার্কিন দূতাবাসের উল্টো পাশেই ভাটারা ইউনিয়ন পরিষদ। এ ইউনিয়নের ৩ নম্বর ওয়ার্ডের সর্বউত্তর-পূর্ব কোণে ফাজিলারটেক শাওড়াতলায় মাথা উঁচু করে দাঁড়িয়ে আছে 'বীরের প্রত্যাবর্তন' নামে ভাস্কর্যটি।

আকার
----

ছোলমাইদ তিন রাস্তার সংযোগে স্থাপিত হয়েছে ৫৯ ফুট ৬ ইঞ্চি উঁচু ভাস্কর্য 'বীরের প্রত্যাবর্তন'। ভাস্কর্যটির বেদির উচ্চতা ৪১ ফুট। বেদির চারপাশে পোড়ামাটির ফলকে তুলে ধরা হয়েছে ১৮৫৭ সালের সিপাহি বিদ্রোহ, ১৯৪৮ সালের দেশ বিভাগ, বায়ান্নর ভাষা আন্দোলন আর একাত্তরের মুক্তিযুদ্ধের ইতিহাস। উঁচু বেদির ওপর স্থাপিত রয়েছে এক মুক্তিযোদ্ধার অবয়ব। ২৮ ফুট উঁচু এ যোদ্ধা বিজয় ছিনিয়ে অস্ত্র কাঁধে বীরের বেশে ফিরছেন। বেদির নিচে ভাস্কর্যের বাকি অংশ গাছের গুঁড়ির আকার নিয়েছে। ভাস্কর্যটির নিচে আছে একটি পাঠাগার। মুক্তিযুদ্ধের বই দিয়ে সাজানো সেটি। চারপাশের দেয়ালে লাগানো যুদ্ধকালের পত্রপত্রিকা। এ ভাস্কর্য ঢাকার মুক্তিযুদ্ধের ভাস্কর্যের মধ্যে সর্বোচ্চ।

স্থাপত্য তাৎপর্য
----------------

মুক্তিযুদ্ধে অবদানের স্বীকৃতিপ্রাপ্ত বীরপ্রতীক মোজাম্মেল হক এ ইউনিয়নের চেয়ারম্যান। সম্পূর্ণ নিজস্ব অর্থায়নে 'বীরের প্রত্যাবর্তন' নামে এ ভাস্কর্যটি তিনি গড়ে তুলেছেন। ভাস্কর্যে স্থান পেয়েছে ১৮৫৭ সাল থেকে শুরু করে ব্রিটিশ ভারতের সময়ের নেতাদের ছবি। জওয়াহের লাল নেহরু, প্রীতিলতা ওয়াদ্দেদার, মাস্টারদা সূর্যসেন, মহাত্মা গান্ধী, ক্ষুদিরাম, সীমান্ত গান্ধী যারা বাংলাদেশের জন্য ১৯৫২-এর ভাষা আন্দোলন ও '৬৯-এর গণঅভ্যুত্থানে সহযোগিতা করেছেন, '৭১-এ শেখ মুজিবুর রহমানের ৭ মার্চের ভাষণ, জেনারেল নিয়াজির আত্মসমর্পণ, ১৬ ডিসেম্বর, সাত বীরশ্রেষ্ঠ, মুক্তিযুদ্ধ-পরবর্তী সময়ে জিয়াউর রহমান, হুসেইন মুহম্মদ এরশাদ, খালেদা জিয়া, শেখ হাসিনার কর্ম এবং সাম্প্রতিক সময়ে যারাই দেশের জন্য অবদান রেখেছেন তাদের কৃতকর্মের ছবি টেরাকোটার মাধ্যমে তুলে ধরা হয়েছে।

ভাস্কর্যটি তৈরিতে ব্যয় হয়েছে প্রায় এক কোটি টাকা। এর সিংহভাগ মোজাম্মেল হক এবং বাকি টাকা তার শুভাকাক্সিক্ষরা দিয়েছেন। প্রায় আড়াই বছর সময় লেগেছে ভাস্কর্যটি তৈরি করতে। টেরাকোটার কাজ ধামরাইয়ের গোবিন্দ পাল, ডামি নারায়ণ পাল এবং পুরো ভাস্কর্যটির ফিনিশিং করেছেন সুদীপ্ত মল্লিক সুইডেন। এটি ২০০৮ সালের ২৯ মার্চ উদ্বোধন করেন জাতীয় অধ্যাপক কবীর চৌধুরী।

তথ্যসূত্র
---------

1. 1 2  *বীরের প্রত্যাবর্তন[*স্থায়ীভাবে অকার্যকর সংযোগ*]*,কালেরকণ্ঠ। ঢাকা থেকে প্রকাশের তারিখ: ১১ -১২ - ২০১০ খ্রিস্টাব্দ।
2. 1 2 3  *বীরের প্রত্যাবর্তন  ওয়েব্যাক মেশিনে আর্কাইভকৃত ৫ মার্চ ২০১৬ তারিখে*, ঢাকা প্রতিবেদক, দৈনিক সমকাল। ঢাকা থেকে প্রকাশের তারিখ: ১ ফেব্রুয়ারি ২০১১ খ্রিস্টাব্দ।
3. 1 2 3  *মুক্তিযুদ্ধের ভাস্কর্য : বীরের প্রত্যাবর্তন[*স্থায়ীভাবে অকার্যকর সংযোগ*]*, সোহেল রানা, বাংলাবাজার পত্রিকা। ঢাকা থেকে প্রকাশের তারিখ: ২ সেপ্টেম্বর ২০০৮ খ্রিস্টাব্দ।
**সিঙ্গাপুরে গাঁজা** বর্তমানে বিনোদনমূলক উদ্দেশ্যে অবৈধ, তবে সাম্প্রতিক বছরগুলিতে অস্বাভাবিক পরিস্থিতিতে ঔষধি উদ্দেশ্যে অনুমোদিত হয়েছে। মাদকদ্রব্যের অপব্যবহার আইনের অধীনে দখল বা সেবনের ফলে সর্বোচ্চ ১০ বছরের জেল হতে পারে, সম্ভাব্য $ ২০,০০০ জরিমানা, সেইসাথে বেত,  । ৫০০ গ্রামের বেশি পাচার, আমদানি বা রপ্তানি করলে মৃত্যুদণ্ড হতে পারে।

ইতিহাস
------

গাঁজা সম্ভবত দক্ষিণ এশিয়ার অভিবাসী শ্রমিকদের দ্বারা সিঙ্গাপুরে প্রবর্তিত হয়েছিল, যারা প্রায়ই তাদের দেশে গাঁজা ব্যবহার করত। সিঙ্গাপুরে, এমনকি অ-ভারতীয়দের মধ্যেও *গাঁজাকে* লেবেল করার জন্য এখনকার প্রাচীন ভারতীয় শব্দ গাঞ্জা ব্যবহার করার মাধ্যমে এই উত্সটি দেখা যায়।  স্ট্রেইট সেটেলমেন্টের অধীনে ব্রিটিশ ঔপনিবেশিক আমলে ১৮৭০ সালে সিঙ্গাপুরে গাঁজা নিষিদ্ধ করা হয়েছিল।

সরকারের দৃষ্টিভঙ্গি
-------------------

সরকার যুক্তি দিয়েছে যে মাদকের উপর তার কঠোর আইন, যার মধ্যে গাঁজা রয়েছে, সিঙ্গাপুর গোল্ডেন ট্রায়াঙ্গলের নিকটবর্তী হওয়ার কারণে, এটি একটি জনপ্রিয় বিশ্বব্যাপী ট্রানজিট পয়েন্ট এবং মাদক পাচারের বাজার।

তথ্যসূত্র
---------

1. ↑  "Drugs and Inhalants"। *Central Narcotics Bureau*। Central Narcotics Bureau, Ministry of Home Affairs, Singapore। ৬ আগস্ট ২০১৩। ৭ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৩।
2. ↑  "MISUSE OF DRUGS ACT"। *Attorney-General's Chamber*। Singapore Government। ৩১ মার্চ ২০০৮। ৭ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৩।
3. ↑  "Central Narcotics Bureau Singapore"। ২০১৭-০৮-০৮ তারিখে মূল থেকে আর্কাইভ করা। সংগ্রহের তারিখ ২০১৭-০৮-০৭।
4. ↑  Stanley Einstein (১৯৮০)। *The Community's response to drug use*। Pergamon Press। পৃষ্ঠা 71। আইএসবিএন 978-0-08-019597-1।
5. ↑  Nanthawan Bunyapraphatsō̜n (১৯৯৯)। *Medicinal and poisonous plants*। Backhuys Publishers। পৃষ্ঠা 169। আইএসবিএন 978-90-5782-042-7।
6. ↑  Lee, Desmond। "S'pore's choice: Drug-free, not drug-tolerant"। *todayonline.com*। সংগ্রহের তারিখ ২০ আগস্ট ২০২১।
**কেদার ও বদ্রী** হল বাংলা সাহিত্যের জনপ্রিয় গোয়েন্দা চরিত্রদ্বয়। বাংলা সাহিত্যে কাল্পনিক গোয়েন্দা চরিত্রগুলির অন্যতম কেদার ও বদ্রীর রচয়িতা সাহিত্যিক ঘনশ্যাম চৌধুরী। লেখক গোয়েন্দা কেদার-বদ্রী রহস্য সিরিজের প্রচুর গোয়েন্দা কাহিনী রচনা করেছেন।

চরিত্র
------

কেদারের আসল নাম কেদার মজুমদার। তিনি ব্ল্যাক বেল্ট ক্যারাটে মাস্টার, অবিবাহিত। তার সংস্থা উদিতভানু ইনফরমেশনস এ ক্যারাটে শেখান। তার অন্যতম বন্ধু সাংবাদিক ভাস্কর ব্যানার্জীর কাছ থেকে খবর পেয়ে রহস্যভেদ করতে নানান অভিযানে বেরিয়ে পড়েন তিনি। তিনি কবিতা প্রিয়, সুগঠিত স্বাস্থ্যের অধিকারী। কেদার মানসিক ও শারীরিকভাবে তীব্র বলশালী। তার কিশোর সহকারী বদ্রীনারায়ণ মুখার্জী অদ্ভুত অতীন্দ্রীয় ক্ষমতার অধিকারী, তার চোখের মনি নীলাভ। মানুষের দিকে তাকিয়ে তার অন্তর অনুধাবণ করার ক্ষমতা রাখে বদ্রী। কেদার বদ্রী দুজনেই কলকাতার বাসিন্দা। তারা জুটিতে বহু অ্যাডভেঞ্চারে জড়িয়ে পড়েছে।

তথ্যসূত্র
---------

1. ↑  "VTLS Chameleon iPortal Browse Results"। *opac.nationallibrary.gov.in*। সংগ্রহের তারিখ ২০১৯-০৭-১৫। [*স্থায়ীভাবে অকার্যকর সংযোগ*]
2. ↑  "গোয়েন্দা কেদার-বদ্রী রহস্য সমগ্র ১"। *www.goodreads.com*। সংগ্রহের তারিখ ২০১৯-০৭-১৫।
**কেট নোয়েল "কেটি" হোমস** (ইংরেজি: Kate Noelle "Katie" Holmes; জন্ম: ১৮ ডিসেম্বর ১৯৭৮) হলেন একজন মার্কিন অভিনেত্রী, প্রযোজক ও পরিচালক। তিনি টেলিভিশন ধারাবাহিক *ডসন্‌স ক্রিক* (১৯৯৮-২০০৩)-এ জোই পটার চরিত্রে অভিনয় করে পরিচিতি অর্জন করেন।

১৯৯৭ সালে অ্যাং লির *দি আইস স্টর্ম* দিয়ে তার চলচ্চিত্রে অভিষেক হয়। পরবর্তীকালে তিনি *গো* ও *টিচিং মিসেস টিংগল* (১৯৯৯), *ওয়ান্ডার বয়েজ* ও *দ্য গিফট* (২০০০), *অ্যাবানডন* (২০০২), *ফোন বুথ*, *দ্য সিঙিং ডিটেকটিভ* ও *পিসেস অব এপ্রিল* (২০০৩), *ব্যাটম্যান বিগিনস* (২০০৫), *থ্যাঙ্ক ইউ ফর স্মোকিং* (২০০৬), *ম্যাড মানি* (২০০৮), *ডোন্ট বি অ্যাফ্রেইড অব দ্য ডার্ক* ও *জ্যাক অ্যান্ড জিল* (২০১১), *মিস মিডোস* (২০১৪), *ওম্যান ইন গোল্ড* ও *টাচড উইথ ফায়ার* (২০১৫) এবং *লোগান লাকি* (২০১৭) চলচ্চিত্রে অভিনয় করেন।

২০০৮ সালে আর্থার মিলারের *অল মাই সন্স* মঞ্চনাটক দিয়ে তার ব্রডওয়ে মঞ্চে অভিষেক হয়। ২০১১ সালে তিনি টিভি মিনি ধারাবাহিক *দ্য কেনেডিস*-এ জ্যাকুলিন কেনেডি চরিত্রে অভিনয় করেন, এবং একই চরিত্রে *আফটার ক্যামেলট* (২০১৭)-এ অভিনয় করেন। ২০১৬ সালে *অল উই হ্যাড* চলচ্চিত্র দিয়ে তিনি পরিচালনায় আত্মপ্রকাশ করেন এবং এতে শ্রেষ্ঠাংশে অভিনয় করেন।

২০০৬ সালে তিনি অভিনেতা টম ক্রুজের সাথে বিবাহ বন্ধনে আবদ্ধ হন এবং ২০১২ সালে তাদের বিবাহ বিচ্ছেদ ঘটে। এই যুগলকে অনেক দেশে সুপারকাপল হিসেবে অভিহিত করা হত এবং তারা "টমক্যাট" ডাকনামে পরিচিতি পান।

তথ্যসূত্র
---------

1. ↑  শোনবের্গ, নানা (১২ জুলাই ২০০৫)। "Toledo's biggest star?"। *শিকাগো ট্রিবিউন* (ইংরেজি ভাষায়)। সংগ্রহের তারিখ ১৮ ডিসেম্বর ২০১৮।
2. ↑  ম্যাঙ্গেলস, অ্যান্ডি (২০০০)। *From Scream to Dawson's Creek: An Unauthorized Take on the Phenomenal Career of Kevin Williamson*। লস অ্যাঞ্জেলেস: রেনেসাঁস বুকস। পৃষ্ঠা ১৭৭। আইএসবিএন 1-58063-122-3।
3. ↑  "Cruise, Holmes exchange vows in castle"। *টলেডো ব্লেড* (ইংরেজি ভাষায়)। ১৯ নভেম্বর ২০০৬। সেপ্টেম্বর ১১, ২০১২ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৮।

বহিঃসংযোগ
---------


উইকিমিডিয়া কমন্সে **কেটি হোমস** সংক্রান্ত মিডিয়া রয়েছে।

* অলমুভিতে কেটি হোমস উইকিউপাত্তে এটি সম্পাদনা করুন
* ইন্টারনেট ব্রডওয়ে ডেটাবেজে কেটি হোমস উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে কেটি হোমস উইকিউপাত্তে এটি সম্পাদনা করুন (ইংরেজি)
* টার্নার ক্লাসিক মুভিজ ডেটাবেজে কেটি হোমস উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
	+ 2
* ফ্রান্স (উপাত্ত)
* কাতালুনিয়া
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* কোরিয়া
* নেদারল্যান্ডস
* পোল্যান্ড

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* সুডক (ফ্রান্স)
	+ ১

 |
**প্রজ্ঞাবর্মণ** বা **প্রজ্ঞাবর্মা** বা **শেস-রাব-গো-ছা** (ওয়াইলি: *shes rab go cha*) অষ্টম শতাব্দীর একজন ভারতীয় বৌদ্ধ গ্রন্থ রচয়িতা ছিলেন। তিনি তিব্বত সম্রাট খ্রি-স্রোং-ল্দে-ব্ত্সানের আমন্ত্রণে তিব্বত গমন করে বিভিন্ন বৌদ্ধ গ্রন্থ তিব্বতী ভাষায় অনুবাদে সহায়তা করেন।:১৮

রচনা
----

প্রজ্ঞাবর্মণ দেবাতিশায়স্তোত্রটীকা নামক গ্রন্থটি রচনা করেন। এই গ্রন্থ তিব্বতীতে ল্হা-লাস-ফুল-দু-ব্যুং-পা'ই-ব্স্তোদ-পা-গ্ন্যিস-ক্যি-'গ্রেল-পা (ওয়াইলি: *lha las phul du byung pa'i bstod pa gnyis kyi 'grel pa*) নামে সংরক্ষিত রয়েছে। তিনি উদ্ভাতসিদ্ধস্বামী রচিত বিশেষস্তব নামক গ্রন্থটির টীকাভাষ্য বিশেষস্তবগ্রন্থ রচনা করেন।:২১ পরবর্তীকালে বিখ্যাত তিব্বতী অনুবাদক রিন-ছেন-ব্জাং-পো এই টীকাগ্রন্থটিকে খ্যাদ-পার-দু-'ফাগ্স-পা'ই-ব্স্তোদ-পা'ই-র্গ্যা-ছের-ব্শাদ-পা (ওয়াইলি: *khyad par du 'phags pa'i bstod pa'i rgya cher bshad pa*) নামে অনুবাদ করেন।:১৮ এছাড়াও প্রজ্ঞাবর্মণ উদানবর্গবিবর নামক একটি গ্রন্থও রচনা করেন।:১৬০ কিন্তু এই তিনটি মূল সংস্কৃত গ্রন্থই বর্তমানে অবলুপ্ত হয়েছে। একমাত্র তিব্বতী অনুবাদগুলির অস্তিত্ব বর্তমান।

অনুবাদ
------

প্রজ্ঞাবর্মণ য়ে-শেস-স্দে নামক তিব্বতী পন্ডিতের সাথে অভয়প্রদানামাপরাজিতা গ্রন্থটিকে তিব্বতী ভাষায় অনুবাদে সহায়তা করেন। এই গ্রন্থটি তিব্বতীতে 'ফাগ্স-পা-গ্ঝান-গ্যিস-মি-থুব-পা-মি-'জিগ্স-পা-স্ব্যিন-পা (ওয়াইলি: *'Phags pa gzhan gyis mi thub pa mi 'jigs pa sbyin pa*) নামে পরচিত। এছাড়া তিনি ধর্মকীর্তি রচিত হেতুবিন্দুপ্রকরণ গ্রন্থটিকে তিব্বতীতে অনুবাদ করেছিলেন।:৫৯৮

তথ্যসূত্র
---------

1. 1 2 3  Schneider, Johannes (1993). *Der Lobpreis der Vorzüglichkeit des Buddha.* Bonn: Indica et Tibetica Verlag.
2. ↑  Skorupski, Tadeusz (১৯৮৮)। "Review of Michael Balk 'Arbeitsmaterialien A, Prajñāvarman's Udānavargavivara'"। Bulletin of the School of Oriental and African Studies। সংগ্রহের তারিখ ১৭ সেপ্টেম্বর ২০১৪।
3. ↑  বাঙ্গালীর ইতিহাস : আদি পর্ব, নীহাররঞ্জন রায়, দে’জ পাবলিশিং, কলকাতা, চতুর্থ সংস্করণ, অগ্রহায়ণ, ১৪১০ বঙ্গাব্দ, আইএসবিএন ৮১-৭০৭৯-২৭০-৩
**লিমর্তেল** রিচার্ড ব্যারি পরিচালিত ফ্রান্সের একটি থ্রিলার চলচ্চিত্র।

কাহিনী
------

মার্সেইয়ের সাবেক মাফিয়া গডফাদার চার্লি ম্যাতিইকে (৫৭) তার সাবেক বন্ধুরা গুলি করে হত্যার চেষ্টা করে কিন্তু অপারেশনের পর চার্লি বেচেঁ যায়। তার দেহ থেকে ২২টি বুলেট উদ্ধার করা হয়। হাসপাতালের ডাক্তাররা জানায় তার ডান হাত অবশ হয়ে গেছে। হাসপাতা্ল থেকে আসার পর তার শিষ্যদের বারবার অনুরোধ সত্তেও তার উপর হামলাকারীদের বিরুদ্ধে কোন ব্যবস্থা নেন না। তিনি আর একটি যুদ্ধ শুরু হয়ে যাবার আশঙায় তার শিষ্যদেরও কোন মানুষ মারা থেকে বিরত থাকতে বলেন।
করিম নামে চার্লি ম্যাতিইর এক ভাইকে ম্যাতিইর সাবেক বন্ধুরা তুলে নিয়ে যায় এবং তাকে খুন করে। এরপর চার্লি তার স্ত্রী ও দুই সন্তান সহ তার পরিবারের সকল সদস্যদের নিরাপদ স্থানে রেখে মাফিয়াদের বিরুদ্ধে প্রতিশোধ নিতে থাকে যারা করিমকে খুন করেছে। প্রথমে বাস্তেইন নামে একজনকে তার জন্মদিনের অনুষ্ঠানে গুলি করে হত্যা করে।বাস্তেইন চার্লিকে যে পাঁচজন লোক গুলি করেছিল তাদের মধ্যে একজন।

টনি জাক্কিয়া মাফিয়া প্রধান ও চার্লির সাবেক বন্ধু। তার নির্দেশে চার্লির ছেলেকে অপহরণ করা হয়। এরপর এক পুলিশ অফিসারের সাহায্যে চার্লি তার গ্রেফতারের নাটক সাজিয়ে তার ছেলেকে উদ্ধার করে। চার্লি টনি জাক্কিয়াকে খুন করতে জাক্কিয়ার বাসায় যায় ও হাতাহাতির একপর্যায়ে পুলিশ তাদের দুজনকে গ্রেফতার করে। জিঞ্গাসাবাদ শেষে পুলিশ চার্লিকে ছেড়ে দেয়। পরে চার্লি তার হত্যার ষরযন্ত্রের সাথে তারই সহচর একজনের কথা জানতে পারলেও তাকে ক্ষমা করে দেয়।

তথ্যসূত্র
---------

1. ↑  "Le mag VIP"। ৫ মে ২০১০ তারিখে মূল থেকে আর্কাইভ করা। সংগ্রহের তারিখ ১৪ মে ২০১৩।
2. ↑  Une scène tournée à Avignon[*স্থায়ীভাবে অকার্যকর সংযোগ*]

বহিঃসংযোগ
---------

* প্রাতিষ্ঠানিক ওয়েবসাইট (ফরাসি)
* ইন্টারনেট মুভি ডেটাবেজে *লিমর্তেল*  উইকিউপাত্তে এটি সম্পাদনা করুন (ইংরেজি)
**সৈয়দা কানিজ ফাতেমা রোকসানা** বাংলাদেশের সরকারি বিমান সংস্থা *বিমান বাংলাদেশ এয়ারলাইন্স*-এর প্রথম নারী বৈমানিক। তিনি ক্যাপ্টেন পদাধিকারী ছিলেন। ১৯৭৭ সালে তিনি বাণিজ্যিক বিমান পরিচালনার সনদ লাভ করেন।

১৯৮৪ সালের ৪ আগস্ট তিনি বন্দরনগরী চট্টগ্রাম থেকে ফকার এফ-২৭ বিমানে করে ঢাকা বিমানবন্দরে অবতরণের সময় বৃষ্টিবিঘ্নিত আবহাওয়ার দরুন বিমান দুর্ঘটনার শিকার হয়ে নিহত হন। একই বিমান দুর্ঘটনায় ৪৫ জন যাত্রীসহ ৪জন ক্রু সদস্য নিহত হন। নিহতদের মধ্যে একজন ব্রিটিশ নাগরিক, একজন জাপানী এবং ৩৩জন মধ্যপ্রাচ্য থেকে আগত বাংলাদেশী ছিলেন। চট্টগ্রাম থেকে ঢাকায় আগত অভ্যন্তরীণ এই ফ্লাইটটি অত্যধিক বৃষ্টিপাতের কারণে দুইবার অবতরণের চেষ্টা করেও রানওয়ে খুজে পেতে ব্যার্থ হয়, তৃতীয়বার অবতরণের চেষ্টার সময় বিমানটি রানওয়ে থেকে ৫০০ মিটার আগেই এক জলাভূমিতে পতিত হয়ে বিধ্বস্ত হয়।

আরও দেখুন
---------

* ১৯৮৪ বিমান বাংলাদেশ এয়ারলাইন্সের ফকার এফ২৭ দুর্ঘটনা

তথ্যসূত্র
---------

1. ↑  Celebrating 100 Years of International Women's Day, ১ মার্চ ২০১০ তারিখে প্রকাশিত; সংগ্রহের তারিখ: জানুয়ারি ১, ২০১২ খ্রিস্টাব্দ।
2. ↑  AROUND THE WORLD; 49 Die in Bangladesh As Plane Plunges
**লিয়নি উদ্যান** (আর্মেনীয়: Լիոնի Այգի (*Lioni Aygi*)), **তোখমাখ** (আর্মেনীয়: Թոխմախ) হিসাবে পরিচিত, একটি সর্বসাধারণের জন্য উদ্যান, আর্মেনিয়ার রাজধানী ইয়েরেভানে অবস্থিত। এটি রাজধানী শহরের পূর্ব ইরিবুনী জেলা এর ১৭ হেক্টর এলাকা জুড়ে বিস্তৃত। উদ্যানটি তে একটি কৃত্রিম হ্রদ, আছে যার নাম 'ভার্দারি', যার আচ্ছাদন ৮ হেক্টর এলাকা জুড়ে বিস্তৃত।

২০১০-২০১১ সালে, উদ্যান সম্পূর্ণরূপে লিওন সিটি কাউন্সিলের সরাসরি সহায়তা দ্বারা সম্পূর্ণরূপে সংস্কার করা হয়। । ২০১১ সালের, জুলাই মাসে, লিওন শহরের মেয়র, জেরার্ড কালাম এবং ইয়েরেভানের মেয়র , কারেন কারাপেতহানের উপস্থিতিতে এটি পুনরায় চালু করা হয়েছিল। দুই শহরগুলির মধ্যে অংশীদারত্বের প্রতীক হিসাবে লিওন শহরের নামে এই উদ্যানকে পুনরায় নামকরণ করা হয়।

ভার্দারি হ্রদ
-------------

অষ্টম শতাব্দী বি.সি তে উরারতুর রাজা আরগিশ্তি সময়কালে কৃত্রিম হ্রদের উৎস খুজে পাওয়া যায়। ১৫৭৮ সালে, ইয়েরেভানের তুর্কি শাসক মাহমেট খান তোখমাখের কর্তৃক হ্রদটি পুনঃনির্মাণ করা হয় এবং তখন থেকে এটি "তোখমাখ হ্রদ" নামে পরিচিত ছিল। সোভিয়েত সময়কালে হ্রদের নামকরণ করা হয়েছিল কমিউনিস্ট পার্টির যুবদলের নামে। ২০০০ সাল থেকে, হ্রদ বর্তমান নামে পরিচিত।

অ্যালবাম
--------

ইয়েরেভানের লিয়নি উদ্যানে ভার্দারি হ্রদ

* উদ্যানের প্রধান প্রবেশদ্বারউদ্যানের প্রধান প্রবেশদ্বার
* লিয়নি উদ্যানলিয়নি উদ্যান
* সন্ধ্যাবেলাসন্ধ্যাবেলা
* ভার্দারি হ্রদভার্দারি হ্রদ

তথ্যসূত্র
---------


উইকিমিডিয়া কমন্সে **লিয়নি উদ্যান (ইয়েরেভান)** সংক্রান্ত মিডিয়া রয়েছে।

1. ↑  "Lyon park at Erebuni"। ১৯ জুন ২০১৮ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৮।
2. ↑  "Lakes in Yerevan" (পিডিএফ)। ৬ সেপ্টেম্বর ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ জুলাই ২০১৮।
এটি গ্রেগরীয় বর্ষপঞ্জী অনুযায়ী ৪৭০-এর দশক। এটি শুরু হয়েছে ১লা জানুয়ারি, ৪৭০ থেকে এবং শেষ হয়েছে ৩১ ডিসেম্বর, ৪৭৯ তারিখে।

ঘটনা
----

### ৪৭০

এই অনুচ্ছেদটি ৪৭০ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৭১

এই অনুচ্ছেদটি ৪৭১ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৭২

এই অনুচ্ছেদটি ৪৭২ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৭৩

এই অনুচ্ছেদটি ৪৭৩ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৭৪

এই অনুচ্ছেদটি ৪৭৪ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৭৫

এই অনুচ্ছেদটি ৪৭৫ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৭৬

এই অনুচ্ছেদটি ৪৭৬ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৭৭

এই অনুচ্ছেদটি ৪৭৭ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৭৮

এই অনুচ্ছেদটি ৪৭৮ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪৭৯

এই অনুচ্ছেদটি ৪৭৯ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
Photograph of Pratappur High School
**প্রতাপপুর উচ্চ বিদ্যালয়টি** ভারতের পশ্চিমবঙ্গের পশ্চিম মেদিনীপুর জেলার ঘাটাল মহকুমার অন্তর্গত প্রতাপপুর গ্রামে অবস্থিত ।

ভূমিকা
------

  

1965 সালে প্রতাপপুর উচ্চ বিদ্যালয়টি প্রতিষ্ঠিত হয়েছিল। বিদ্যালয়টি আগে প্রতাপপুর জুনিয়ার হাই স্কুল নামে পরিচিত ছিল। এখানে পঞ্চম শ্রেণী থেকে দ্বাদশ শ্রেণী পর্যন্ত পঠন-পাঠন হয়। এই বিদ্যালয়ে কুড়ি থেকে 25 জন শিক্ষক-শিক্ষিকার রয়েছেন। এবং 15 টির ও বেশী শ্রেণি কক্ষ রয়েছে। স্কুলটি একেবারে উত্তর দিকে শিলাবতী নদীর ধারে ঘাটাল রানিচক এর রাস্তার পাশে অবস্থিত। এ বিদ্যালয়টির পাশে একটি প্রাথমিক বিদ্যালয় ও রয়েছে যার নাম প্রতাপপুর গোলাপ সুন্দরী প্রাথমিক বিদ্যালয়।

বর্তমানে এই স্কুল থেকে পাশ করে বহু ছাত্র ছাত্রী ভালো ভালো জায়গায় কর্মরত। 

দুই তালা তিন তলা বিশিষ্ট পাঁচটি বিল্ডিং রয়েছে। WBBSE ও WBCHSE এর আওতায় প্রতাপপুর গ্রামসহ আশেপাশের গ্রামের বহু ছাত্রছাত্রীরা এখান থেকে মাধ্যমিক ও উচ্চ মাধ্যমিক পাস করে বের হয়। 

এই স্কুলের শিক্ষার পাশাপাশি মেয়েদের জন্য টেলারিং এর ব্যবস্থা রয়েছে এবং ভোকেশনাল পরীক্ষার মাধ্যমে ও বহু ছাত্র-ছাত্রী উচ্চ মাধ্যমিক পাস করেছে।

বিদ্যালয়ের কথা
---------------

1965 সালের পয়লা জানুয়ারি পশ্চিম মেদিনীপুর জেলার ঘাটাল মহকুমার প্রতাপপুর গ্রামের প্রতাপপুর উচ্চ বিদ্যালয়ের পথ চলা শুরু হয়েছিল। গ্রামের কিছু প্রগতিশীল মানুষের উপলব্ধিতে ছিল শিক্ষা আনে চেতনা আর এই চেতনাই জমে থাকা অন্ধকারকে অপসারিত করতে পারবে একদিন। আর বিদ্যালয় হলো সেই জায়গা ।

2005 সালের 15 ই মে আমাদের বিদ্যালয় মাধ্যমিক স্তরে উন্নীত হয়। এই বিদ্যালয়ে উচ্চমাধ্যমিক স্তর পর্যন্ত কারিগরি বিষয়ের পঠন-পাঠনের ব্যবস্থা আছে। তার পাশাপাশি কম্পিউটার শিক্ষার ব্যবস্থা রয়েছে। এবং বর্তমানে বিদ্যালয়টি উচ্চ মাধ্যমিক স্তরে উন্নীত হয়েছে।

শপথ বাক্য
---------

শপথ বাক্য

ভারতবর্ষ আমার জন্মভূমি। সমগ্র ভারতবাসী আমার আপনজন। আমি আমার দেশকে ভালবাসি। আমি সর্বদাই এর যোগ্য হবার চেষ্টা করবো। আমি আমার পিতা মাতা, শিক্ষক ও গুরুজনদের প্রতি শ্রদ্ধাজ্ঞাপন করবো এবং প্রত্যেকের সঙ্গে আমার আচরণ হবে সবিনয়। আমার দেশ ও দেশবাসীর প্রতি এই শপথ গ্রহণ করলাম। আমার আনন্দ দেশবাসীর আনন্দের মধ্যেই নিহিত।

তথ্যসূত্র
---------

1. ↑  "Pratappur Village in Ghatal (Paschim Medinipur) West Bengal | villageinfo.in"। *villageinfo.in*। সংগ্রহের তারিখ ২০২২-০৬-০১।
2. ↑  "Map of Pratappur, Ghatal, Medinipur, West Bengal"। *m.mapsofindia.com*। সংগ্রহের তারিখ ২০২২-০৬-০১।
3. ↑  "Pratappur Population (2021/2022), Village in Ghatal Block"। *www.indiagrowing.com*। সংগ্রহের তারিখ ২০২২-০৬-০১।
**প্রতিকূলের যাত্রী** বাংলাদেশের বিখ্যাত চলচ্চিত্রকার আলমগীর কবির-এর কর্মজীবন নিয়ে গুনি চলচ্চিত্র ব্যক্তিদের সাক্ষাৎকার, তাঁর নির্মিত চলচ্চিত্রের পর্যালোচনা এবং তাঁর লাইভ ফুটেজ এর উপর ভিত্তি করে নির্মিত একটি প্রামাণ্যচিত্র। এটি পরিচালনা করেছেন কাওসার চৌধুরী। তিনি এই চলচ্চিত্রটি ২০০৮ সালে নির্মাণ করেন। এটিতে তুলে ধারা হয়েছে তারেক মাসুদ, বুলবুল আহমেদ, আব্দুল্লাহ আল মামুন-সহ আরও অনেক চলচ্চিত্র ব্যক্তিত্বদের সাক্ষাৎকার। চলচ্চিত্রটি লেজার ভিশন ডিভিডি আকারে বাজারজাত করে।

চিত্র প্রবাহ
------------

সাতচল্লিশে দেশ বিভাগের পর বাহান্নতে ভাষা আন্দোলনের মধ্য দিয়ে বাঙালি জাতীয়তাবাদের যে সরব উন্নেষ, ধাপে ধাপে সেষট্টিতে এসে ছয় দফার মাঝে তা রূপ নেই স্বাধিকার আন্দোলনে। এর পরে উনসত্তুরের গণঅভ্যুত্থান, একাত্তুরের স্বাধীনতা, এই ধারাবাহিকতারই সোনালী ফসল। আলমগীর কবির বেড়ে উঠেছেন এই স্রোতধারারই বাঁকে বাঁকে। সময়ের প্রয়োজনে কবির শক্ত হাতে ধরেছেন কলম, কখনওবা ক্যামেরা। একাত্তুরে ঝাঁপিয়ে পড়েছেন মুক্তিযুদ্ধে, স্বাধীন বাংলাদেশে চেষ্টা চালিয়েছেন চলচ্চিত্রে একটি সুস্থ ধারা তৈরী করতে। পাকিস্তান আমলে গড্ডলিকার প্রতিকুলে কবির যে যাত্রা শুরু করেছিলেন প্রায় এককভাবে, চলচ্চিত্রের সে ধারায় আজ যুক্ত হয়েছেন অনেকেই।

-প্রতিকূলের লড়াকু সেই অভিযাত্রীদের নিয়েই এই প্রামাণ্যচিত্র *প্রতিকূলের যাত্রী*।

শ্রেষ্ঠাংশে
-----------

* তারেক মাসুদ - (সাক্ষাৎকার)
* বুলবুল আহমেদ - (সাক্ষাৎকার)
* আব্দুল্লাহ আল মামুন - (সাক্ষাৎকার)
* মোরশেদুল ইসলাম - (সাক্ষাৎকার)
* তানভীর মোকাম্মেল - (সাক্ষাৎকার)
* মানজারে হাসীন মুরাদ - (সাক্ষাৎকার)
* শামীম আখতার - (সাক্ষাৎকার)
* আখতারুজ্জামান - (সাক্ষাৎকার)

কলাকুশলীবৃন্দ
-------------

* পরিচালকঃ কাওসার চৌধুরী
* প্রযোজকঃ প্রমিতি প্রভা শ্রুতি-অবলোকন কেন্দ্র
* পরিবেশকঃ লেজার ভিশন

আরও দেখুন
---------

* চলচ্চিত্রের মুশকিল আসানে আলমগীর কবির

তথ্যসূত্র
---------

1. 1 2 3  *প্রকাশকঃ দৈনিক আমার দেশ* চলচ্চিত্রের মুশকিল আসানে আলমগীর কবির  ওয়েব্যাক মেশিনে আর্কাইভকৃত ৪ মার্চ ২০১৬ তারিখে *লেখকঃ ওয়াহিদ সুজন, ১৮ জানুয়ারি ২০১২*

বহিঃসংযোগ
---------
**ফুকুওকা মসজিদ ও আল নূর ইসলামী সাংস্কৃতিক কেন্দ্র** (জাপানি: アン　ヌール　イスラム文化センター　福岡マスジド) হলো জাপানের কিউশু দ্বীপের সর্বপ্রথম মসজিদ। মসজিদটি ২০০৯ সালে নির্মাণ করা হয়। মূলত, ফুকুওকা অঞ্চলের প্রায় এক হাজার মুসলমানের পাশাপাশি জাপানের ইসলামে আগ্রহী মানুষদের জন্য সে অঞ্চলে একটি ইসলামী প্রতিষ্ঠানের প্রয়োজনীয়তা অনুভূত হয়, যা পূরণ করতেই এ মসজিদটি নির্মিত হয়। এতে নিয়মিত দৈনিক পাঁচ ওয়াক্ত নামাজ, সাপ্তাহিক জুমার নামাজ এবং ঈদের নামাজের জামাতের আয়োজন করা হয়। এর পাশাপাশি ইসলাম ধর্মে ধর্মান্তরিতকরণ, বিবাহ ও জানাজার নামাজেরও ব্যবস্থা রয়েছে।

ইতিহাস
------

১৯৯৮ সালে *কিউশু বিশ্ববিদ্যালয় মুসলিম স্টুডেন্ট অ্যাসোসিয়েশন* (কেইউএমএসএ) একটি মসজিদ নির্মাণের পরিকল্পনা করে এবং সে লক্ষ্যে অনুদান সংগ্রহ করা শুরু করে। ২০০৬ সালে জমি ক্রয় সম্পন্ন হয় এবং মসজিদ নির্মাণের চূড়ান্ত পরিকল্পনা শুরু হয়। স্থানীয়দের সাথে একাধিক দফা আলোচনার পর ২০০৮ সালে মসজিদটির নির্মাণ কাজ শুরু হয়। নির্মাণ কাজ সমাপ্ত হতে প্রায় এক বছর সময় লেগে যায়। অবশেষে, ২০০৯ সালের ১২ এপ্রিল মসজিদটি উদ্বোধন করা হয়।

কার্যক্রম
---------

মসজিদটির সংস্কৃতি বিভাগ নারী, পুরুষ ও শিশুদের জন্য সপ্তাহান্তে আরবি ভাষার পাঠ দান করে। আর, প্রতি তিন মাস পর পর একবার রান্না শেখার ক্লাস হয়। এছাড়াও, তারা মাঝে মাঝে সেমিনার এবং আলোচনা অনুষ্ঠানের আয়োজন করে থাকে।

ফুকুওকা মসজিদ ভিন্ন ধর্মাবলম্বীদের জন্যও উন্মুক্ত। অমুসলিমরা সেখানে গিয়ে মুসলমানদের নামাজ দেখতে পারে, ইসলাম সম্পর্কিত বিষয়াদি নিয়ে আলোচনা করতে পারে এবং ইসলামের পরিচিতিমূলক বিভিন্ন পুস্তিকা সংগ্রহ করতে পারে। এমনকি, তারা চাইলে মুসলমানদের সাথে নামাজে অংশগ্রহণও করতে পারে।

অবকাঠামো
--------

ফুকুওকা মসজিদ
তিন তলা বিশিষ্ট এই মসজিদটিতে একটি গম্বুজ ও একটি মিনার রয়েছে। মসজিদের নিচ তলা পুরুষদের আর দ্বিতীয় তলা মহিলাদের প্রার্থনা ঘর হিসেবে নির্ধারণ করা হয়েছে। বেসমেন্টে একটি বহুমুখী হল, একটি গ্রন্থাগার এবং একটি রান্নাঘর রয়েছে। আর, তৃতীয় তলায় রয়েছে শ্রেণিকক্ষ এবং একটি রান্নাঘর।

তথ্যসূত্র
---------

1. ↑  福岡マスジド　アンヌールイスラム文化センターの歴史　福岡マスジド公式サイト、2012年11月11日閲覧。

বহিঃসংযোগ
---------


উইকিমিডিয়া কমন্সে **ফুকুওকা মসজিদ** সংক্রান্ত মিডিয়া রয়েছে।

* ফুকুওকা মসজিদ, জাপান


| * দে
* স
জাপানের মসজিদ |
| --- |
| Tokyo Camii | 
* দার আল-আরকাম মসজিদ
* বাবুল ইসলাম মসজিদ
* ফুকুওকা মসজিদ
* গিফু মসজিদ
* হিরা মসজিদ
* নিহামা মসজিদ
* মসজিদ ইন্দোনেশিয়া টোকিও
* জাপান মসজিদ
* কামাটা মসজিদ
* কোবে মসজিদ
* নাগোইয়া মসজিদ
* টোকিও মসজিদ
* ইয়োকোহামা মসজিদ

 | Flag of Japan |
| 
* বিষয়শ্রেণী
* জাপানে ইসলাম
* দেশ অনুযায়ী মসজিদ

 |


| * দে
* স
এশিয়ার মসজিদ |
| --- |
| সার্বভৌম দেশ | 
* আজারবাইজান
* আফগানিস্তান
* আর্মেনিয়া
* ইন্দোনেশিয়া
* ইয়েমেন
* ইরাক
* ইরান
* ইসরায়েল
* উজবেকিস্তান
* উত্তর কোরিয়া
* ওমান
* কম্বোডিয়া
* কাজাখস্তান
* কাতার
* কির্গিজস্তান
* কুয়েত
* চীন
* জর্জিয়া
* জর্ডান
* জাপান
* তাজিকিস্তান
* তুরস্ক
* তুর্কমেনিস্তান
* থাইল্যান্ড
* দক্ষিণ কোরিয়া
* নেপাল
* পাকিস্তান
* পূর্ব তিমুর
* ফিলিপাইন
* বাংলাদেশ
* বাহরাইন
* ব্রুনাই
* ভারত
* ভিয়েতনাম
* ভুটান
* মঙ্গোলিয়া
* মিয়ানমার
* মালদ্বীপ
* মালয়েশিয়া
* মিশর
* রাশিয়া
* লাওস
* লেবানন
* শ্রীলঙ্কা
* সংযুক্ত আরব আমিরাত
* সাইপ্রাস
* সিঙ্গাপুর
* সিরিয়া
* সৌদি আরব

 |
| সীমিত স্বীকৃতিপ্রাপ্ত দেশ | 
* আবখাজিয়া
* আর্টসাখ প্রজাতন্ত্র
* উত্তর সাইপ্রাস
* তাইওয়ান
* দক্ষিণ ওসেটিয়া
* ফিলিস্তিন

 |
| অন্যান্য নির্ভরশীল এলাকা | 
* ক্রিসমাস দ্বীপ
* কোকোস (কিলিং) দ্বীপপুঞ্জ
* ব্রিটিশ ভারত মহাসাগরীয় অঞ্চল
* মাকাও
* হংকং

 |
জেনারেল **গানেগোদা আপ্পুহামেলাগে ডন গ্র্যানভিল নলীন সেনেবীরত্ন** (আগস্ট ২৫, ১৯৩১-আগস্ট ১২, ২০০৯) শ্রীলঙ্কা সেনাবাহিনীর কমান্ডার ছিলেন। এছাড়াও তিনি উত্তর-পূর্বাঞ্চলীয় প্রদেশের প্রথম গভর্নর হিসেবে দায়িত্ব পালন করেছিলেন।

সামরিক চাকরী
------------

১৯৫১ সালে সেনেবীরত্ন তৎকালীন সিলন সেনাবাহিনীতে ক্যাডেট হিসেবে যোগ দেন, তাকে যুক্তরাজ্যের স্যান্ডহার্স্ট সেনা একাডেমীতে পাঠানো হয় এবং ওখান থেকে তিনি ১৯৫৩ সালে সিলন ইঞ্জিনিয়ার্স (এখন শ্রীলঙ্কা নামে পরিচিত) কোরে কমিশন প্রাপ্ত হন।

১৯৫৫ সালে তিনি লেঃ, '৫৮ সালে ক্যাপ্টেন এবং '৬৩ সালে মেজর হন। এই সময়ের মধ্যে তিনি সেনাবাহিনী সদর দপ্তরে স্টাফ এবং টাস্ক ফোর্স অ্যান্টি ইলিসিট ইমিগ্রেশনে দায়িত্বপ্রাপ্ত ছিলেন। একাত্তরে তিনি লেঃ কর্নেল হিসেবে পদোন্নতি পেয়ে ১ ফিল্ড ইঞ্জিনিয়ার্স রেজিমেন্টের অধিনায়ক হিসেবে নিয়োগ পান এবং পরে তাকে শ্রীলঙ্কার রাষ্ট্রপতির এডিসি হিসেবে নিয়োগ দেওয়া হয়। ১৯৭৭ সালে তিনি পূর্ণ কর্নেল হন, এই পদবীতে তিনি ইঞ্জিনিয়ার গ্রুপের অধিনায়ক ছিলেন। তাকে ১৯৮১ সালে ব্রিগেডিয়ার পদবীতে উঠানো হয়, তিনি এ পদবীতে পানাগোদার সাপোর্ট ফোর্সের অধিনায়ক ছিলেন।

১৯৮৫ সালের ১১ আগস্ট তিনি মেজর জেনারেল পদে শ্রীলঙ্কা সেনাবাহিনীর কমান্ডার নিযুক্ত হন এবং পরের বছর তাকে লেঃ জেনারেল পদে উন্নীত করা হয়; তিনি ১৯৮৮ সালের ১৬ আগস্ট সেনাবাহিনী থেকে অবসর গ্রহণ করেন। ২০০৭ সালে তাকে বিশেষ সম্মান হিসেবে পূর্ণ জেনারেল পদবীর অবসর ভাতা দেওয়া হয়।

তথ্যসূত্র
---------

1. 1 2  Former service chiefs promoted
2. ↑  "General Nalin Seneviratna passes away"। ১৬ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৭।

| * দে
* স
সেনাবাহিনী কমান্ডার (শ্রীলঙ্কা) |
| --- |
| 
* সিনক্লেয়ার
* রিড
* মুত্তুকুমারু
* উইজেকোন
* উদুগামা
* হেইন
* সেপালা আত্তিগাল্লে
* ডেনিস পেরেরা
* তিচ্ছা বীরতুঙ্গ
* নলীন সেনেবীরত্ন
* হ্যামিল্টন ওয়ানাসিংহ
* কেকিল ওয়াইদিয়ারত্ন
* জি. এইচ. ডি সিলভা
* রোহণ দালুওয়াত্তে
* সি. এস. বীরসূর্য
* লায়নেল বালাগাল্লে
* শান্ত কোট্টেগোদা
* শরৎ ফনসেকা
* জগৎ জয়সূর্য
* দয়া রত্ননায়ক
* ক্রিশান্ত ডি সিলভা
* মহেশ সেনানায়ক
* শাভেন্দ্র সিলভা
* ভিকুম লিয়ানাগে

 | শ্রীলঙ্কার পতাকা |
**বাঙালি পল্টন** বা **৪৯তম বেঙ্গলী রেজিমেন্ট** প্রথম মহাযুদ্ধকালে (১৯১৪-১৯১৮) বাঙালিদের নিয়ে গঠিত হয় । সে সময়ে এটিই বাঙালিদের প্রথম সামরিক সংগঠন। বাঙালি পল্টনের সৈনিক ছিল প্রায় ছয় হাজার সদস্যের বেশি। এই পল্টনের সৈন্যদের ইরাক অঞ্চল বা মেসোপটেমিয়াতে যুদ্ধের জন্য করাচি সেনানিবাস থেকে প্রেরণ করা হত। এই রেজিমেন্টের ৪৯ জন সদস্য যুদ্ধে প্রাণ হারান। তাদের সম্মানে কলকাতায় একটি স্মৃতিস্তম্ভ রয়েছে।

ইতিহাস
------

প্রথম বিশ্বযুদ্ধের সময়ে ব্রিটিশ সেনাবাহিনীর প্রচুর পরিমাণে লোকবলের দরকার পড়ে। তারা বাঙালি জাতিসহ আরও কয়েকটি জাতিকে 'অসামরিক জাতি' মনে করত। কিন্তু যুদ্ধের কারণে তারা বাঙালিদের সৈনিক হিসেবে অন্তর্ভুক্ত করা শুরু করে। ১৯১৬ সালের ৭ আগস্ট ঢাকায় লেজিসলেটিভ কাউন্সিলের সভায় গভর্নর লর্ড কারমাইকেল বাঙালি পল্টন গঠনের সরকারি সিদ্ধান্ত ঘোষণা করেন। পল্টনে প্রায় ৪০ জন ভারতীয় কমিশন্ড অফিসার ছিলেন। বাংলাদেশের জাতীয় কবি কাজী নজরুল ইসলাম বাঙালি পল্টনের সৈনিক হিসেবে করাচিতে প্রায় তিন বছর অবস্থান করেছিলেন। নাম জানা যায় সৈনিকদের মধ্যে আছেন সুবেদার মন বাহাদুর সিংহ, সুবেদার মেজর অধিক্রম মজুমদার, হাবিলদার মোহিতকুমার মুন্সী প্রমুখ।

প্রথম বিশ্বযুদ্ধ শেষে
---------------------

১৯১৯ সালের জুন মাসের শেষের দিকে লন্ডনে পিস সেলিব্রেশনে ৪৯ বেঙ্গল রেজিমেন্ট হতে তিনজন প্রতিনিধিকে যেতে হয়। জমাদার রনদাপ্রসাদ সাহা, সেপাই নিত্যগোপাল ভট্টাচার্য এবং সুবেদার মন বাহাদুর সিংহ প্রতিনিধি হয়ে লন্ডনে পিস সেলিব্রেশনে যোগদানের জন্য নির্বাচিত হন।

সর্বশেষ সৈনিক সদস্য
-------------------

আকাদামি পুরস্কারপ্রাপ্ত যাত্রাভিনেতা সুরেন্দ্রনাথ মুখোপাধ্যায় সম্ভবত বেঙ্গল রেজিমেন্টে অংশগ্রহণকারী শেষ জীবিত সদস্য। বেনারস থেকে ১৯১৮ সালে ইনি ৪৯ বেঙ্গল রেজিমেন্টে যোগ দেন।

তথ্যসূত্র
---------

1. 1 2  মুহাম্মদ লুৎফুল হক, বাঙালি পল্টন ও ঢাকা শহর  ওয়েব্যাক মেশিনে আর্কাইভকৃত ৩০ আগস্ট ২০১৯ তারিখে, ৩০-০১-২০১১, দৈনিক প্রথম আলো।
2. 1 2 3  মুহাম্মদ লুৎফুল হক, সহযোদ্ধাদের চোখে সৈনিক নজরুল  ওয়েব্যাক মেশিনে আর্কাইভকৃত ২০১৭-১১-০৯ তারিখে, ২৪-০৮-২০১২, দৈনিক প্রথম আলো।

বহিঃসংযোগ
---------

* ৪৯তম বাঙালি রেজিমেন্ট - বাংলাপিডিয়া হতে সংগৃহিত নিবন্ধ।